marsh-mellow/hindi_wikipedia huggingface dataset:
300कम्बोडिया का शाही महल
महल या प्रासाद, भव्य गृह को कहते हैं। किन्तु विशेष रूप से राजा या राज्य के सर्वोच्च सत्ताधीश के गृह को महल कहा जाता है। बहुत से ऐतिहासिक महलों का उपयोग आजकल संसद, संग्रहालय, होटल या कार्यालय के रूप में किया जा रहा है। 

भारत की प्राचीन वास्तुविद्या के अनुसार 'प्रासाद' लंबा, चौड़ा, ऊँचा और कई भूमियों का पक्का या पत्थर का घर को कहते हैं जिसमें अनेक शृंग, शृंखला, अंडकादि हों तथा अनेक द्वारों और गवाक्षों से युक्त त्रिकोश, चतुष्कोण, आयत, वृत्त शालाएँ हों। 

पुराणों में केवल राजाओं और देवताओं के गृह को प्रासाद कहा है। आकृति के भेद से पुराणों में प्रासाद के पाँच भेद किए गए हैं चतुरस्र, चतुरायत, वृत्त, पृत्ताय और अष्टास्र। इनका नाम क्रम से वैराज, पुष्पक, कैलास, मालक और त्रिविष्टप है। भूमि, अण्डक, शिखर आदि की न्यूनाधिकता के कारण इन पाँचों के नौ-नौ भेद माने गए हैं। जैसे- 
 वेराज : मेरु, मन्दर, विमान, भद्रक, सर्वतोभद्र, रुचक, नन्दन, नन्दिवर्धन, श्रीवत्स; 
 पुष्पक : वलभी, गृहराज, शालागृह, मन्दिर, विमान, ब्रह्ममन्दिर, भवन, उत्तम्भ, शिविकावेश्म; 
 कैलास : वलय, दुन्दुभि, पद्म, महापद्म, भद्रक सर्वतोभद्र, रुचक, नन्दन, गुवाक्ष या गुवावृत्त; 
 मालव : गज, वृषभ, हंस, गरुड़, सिंह, भूमुख, भूवर, श्रीजय, पृथिवीधर;
 त्रिविष्टप : वज्र, चक्र, मुष्टिक या वभ्रु, वक्र, स्वस्तिक, खड्ग, गदा, श्रीवृक्ष, विजय। 

 इन्हें भी देखें 
 राजमहलों की सूची
 किला
300

राजमा: एक स्वादिष्ट और पौष्टिक दाल 

राजमा एक डोगरी व्यंजन है। यह एक बहुत ही प्रसिद्ध भारतीय व्यंजन है राजमा एक स्वादिष्ट और पौष्टिक दाल है जो भारत, मेक्सिको और दक्षिण अमेरिका में लोकप्रिय है। 

यह एक प्रकार की बीन होती है जो आमतौर पर भूरी, लाल या काली होती है। राजमा में प्रोटीन, फाइबर, आयरन और अन्य पोषक तत्वों का अच्छा स्रोत होता है।

भारत में राजमां, को भारतीय मसालों के साथ गाढ़ी ग्रेवी में बनाया जाता है और मुुुुख्य रूप से इसे चावल व रोटी के साथ परोसा जाता है।

यद्यपि राजमा मूलतः भारत की उपज नहीं है, परन्तु वर्तमान में यह उत्तर भारत के नित्य-प्रतिदिन के खान-पान का एक मुख्य व्यंजन बन चुका है। सुप्रसिद्ध व्यंजन होने के कारण अब इसे भारत में विशेष अवसरों पर भी बनाया जाता है।

राजमा का स्वाद और रंग 

राजमा का रंग गहरा लाल होता है। यह रंग राजमा में मौजूद एंटीऑक्सीडेंट और फ्लेवोनोइड्स के कारण होता है। ये पदार्थ राजमा को हानिकारक मुक्त कणों से बचाते हैं और इसके स्वाद और रंग को बढ़ाते हैं।

राजमा का स्वाद थोड़ा मीठा और थोड़ा कड़वा होता है। इसका रंग गहरा लाल होता है। राजमा को आमतौर पर उबला जाता है, लेकिन इसे पकाया या भुना भी जा सकता है।

राजमा को अक्सर उबला जाता है, लेकिन इसे पकाया या भुना भी जा सकता है। उबालने से राजमा का रंग हल्का हो जाता है, जबकि पकाने या भूनने से यह और भी गहरा हो जाता है।

राजमा के स्वाद को बढ़ाने के लिए इसे अक्सर मसालों के साथ पकाया जाता है। मसालों के साथ पकाने से राजमा का स्वाद और भी अधिक बढ़ जाता है।

राजमा की उत्पत्ति - राजमा: एक प्राचीन दाल

राजमा एक प्रकार की दाल है जो भारत और दुनिया के अन्य हिस्सों में लोकप्रिय है। यह अपने स्वादिष्ट स्वाद, पौष्टिक गुणों और आसानी से उपलब्धता के लिए जानी जाती है। लेकिन क्या आप जानते हैं कि राजमा की उत्पत्ति कहाँ हुई थी?

राजमा की उत्पत्ति मध्य अमेरिका में हुई थी। यह लगभग 7,500 साल पहले प्राचीन मेसोअमेरिका में उगाया जाने लगा था। आज, राजमा दुनिया भर में कई देशों में उगाया जाता है, लेकिन भारत में इसका सबसे अधिक उत्पादन होता है।

राजमा को दुनिया भर में कई नामों से जाना जाता है। भारत में इसे राजमा, राजमा बीन्स, किडनी बीन्स के नाम से जाना जाता है राजमा दुनिया भर में कई देशों में उगाया जाता है, लेकिन भारत में इसका सबसे अधिक उत्पादन होता है। यह एक लोकप्रिय दाल है जिसे कई तरह की व्यंजनों में इस्तेमाल किया जा सकता है।

 बाहरी कड़ियाँ 
      
राजमा खाने के फायदे

 सन्दर्भ 
श्रेणी:हिमाचली व्यंजन
राजमा (किडनी बीन्स) उष्ण कटिबंधी अफ्रीका, यूरोप और अमेरिका के भागों में यह एक महत्वपूर्ण दलहनी फसल है। इसे उष्ण कटिबंधी भारत तथा एशिया के अन्य देशों में भी उगाया जाता है। भारत में इसे उत्तराखण्ड के पर्वतीय भागों, हिमाचल प्रदेश, कर्नाटक के कुछ भाग तथा तमिलनाडु व आन्ध्रप्रदेश में उगाया जाता है। इसके सूखे दानों को दाल के रूप में तथा तल कर खाया जाता है। हरी फलियों को सब्जी के रूप में खाया जाता है। इसमें प्रोटीन की मात्रा 21 प्रतिशत होता है।

राजमा का कुल नाम लैगुमिनोसी तथा उपकुल पेपिलियोनेसी है। इसके पौधे सहारे से चढ़ने वाले बेल तथा झाड़ीनुमा होते है। जिसमें अच्छी तरह विकसित मूसला जड़ होती है। पुष्पक्रम एक कक्षीय-असीमाक्ष होता है, जिसमें अनेक पुष्प होते है। बीज का आकार अधिकतर आयताकार या गुर्दे के आकार का होता है। अंकुरण ऊपरिभूमिक होता है। 
 	
वैज्ञानिक नाम 	: 	फैजियोलस बल्गेरिस

प्रचलित नाम 	: 	फ्रेन्चबीन

हिन्दी भाषा का नाम 	: 	राजमा

उगाने के मौसम 	: 	रबी (मैदानी क्षेत्र) तथा खरीफ (पहाड़ी क्षेत्र)

उत्पत्ति 	: 	राजमा की उत्पति अमेरिका में हुई है।

 बाहरी कड़ियाँ 
 राजमा की खेती
 राजमा की उन्नत खेती (डिजिटल मण्डी)

श्रेणी:दाल
श्रेणी:सब्ज़ी
राजमाता कृष्णा कुमारी गर्ल्स पब्लिक स्कूल जोधपुर में स्थित एक बोर्डिंग स्कूल है। इस स्कूल की स्थापना महाराजा गज सिंह ने 20 जुलाई 1992 को की थी और इसका नाम उनकी मां महारानी राजमाता कृष्णा कुमारी के नाम पर रखा गया था। 

जोधपुर की राजमाता कृष्णा कुमारी ने पश्चिमी राजस्थान में लड़कियों के लिए एक अंग्रेजी माध्यम स्कूल स्थापित करने की मांग की। उनके बेटे महाराजा गज सिंह ने 1992 की गर्मियों में अपनी निजी संपत्ति का एक हिस्सा दान करके राजमाता कृष्णा कुमारी गर्ल्स पब्लिक स्कूल की स्थापना की, जिसे अन्य भवनों के साथ सरेश कोठी और बिचली कोठी के नाम से जाना जाता है। यह स्कूल रायका बाग, जोधपुर में स्थित है और  में फैली हुईं है।   ।

स्कूल केवल 60 लड़कियों के साथ एक आवासीय-सह-दिन आवासीय प्राथमिक विद्यालय के रूप में स्थापित किया गया था। श्रीमती। ज्योत्सना बराड़ इसकी संस्थापक प्राचार्य थीं और वर्तमान प्राचार्या श्रीमती. नीरा सिंह. स्कूल अब 1500 से अधिक छात्रों के साथ एक वरिष्ठ माध्यमिक विद्यालय में विकसित हो गया है। सह-शिक्षा सुविधा कक्षा  तक मौजूद है।  स्कूल केंद्रीय माध्यमिक शिक्षा बोर्ड (  ) पाठ्यक्रम का अनुसरण करता है।  स्कूल के पूर्व छात्रों को आर्केशियन कहा जाता है।

चार घरों - श्री अंबिका हाउस, श्री भवानी हाउस, श्री दुर्गा हाउस और श्री शक्ति हाउस का नाम हिंदू देवी -देवताओं के नाम पर रखा गया है, जो राक्षसों के विनाश के लिए प्रसिद्ध हैं। प्रत्येक सदन का नेतृत्व दो छात्र अधिकारी करते हैं - एक गृह कप्तान और एक उप कप्तान। खेल के अलावा, इन घरों में नृत्य, संगीत, वाद-विवाद, प्रश्नोत्तरी, नाटक, भाषण (हिंदी  अंग्रेजी), गृह विज्ञान, कला और शिल्प, सुई के काम और ललित कला जैसे विभिन्न विषयों में नियमित रूप से प्रतियोगिताएं होती हैं। 

 खेल और पाठ्येतर गतिविधियाँ 
छात्र टेनिस, वॉलीबॉल, बास्केटबॉल, बैडमिंटन, हैंडबॉल, एथलेटिक्स, लयबद्ध जिमनास्टिक और स्केटिंग जैसी खेल गतिविधियों की एक विस्तृत श्रृंखला में भाग लेते हैं और विभिन्न सीबीएसई क्लस्टर, जिला, क्षेत्रीय, राज्य और राष्ट्रीय टूर्नामेंट में प्रतिनिधित्व करते हैं।
राजमाता जिजाऊ मराठा साम्राज्य के संस्थापक छत्रपती शिवाजी की माँ जिजाबाई के जीवन पर आधारित २०११ की एक मराठी फ़िल्म है।

 सन्दर्भ 

श्रेणी:2011 की फ़िल्में
राजमाता मोहिंदर कौर (14 सितंबर 1922 - 24 जुलाई 2017), पटियाला की नौवीं महारानी थी,  पटियाला के महाराजा यादविंदर सिंह  (1914-1974) की पत्नी थी  वह महाराजा अमरिंदर सिंह की माता थीं  वे पूर्व लोकसभा की सांसद थी 

सन्दर्भ
एलिजाबेथ एंजेला मॉर्गरीट बोवेस-ल्यों (4 अगस्त 1900-30 मार्च 2002), राजा जॉर्ज षष्ठ् की पत्नी और महारानी एलिजाबेथ द्वितीय और राजकुमारी मार्गरेट की माँ थी। वे 1936 में अपने पति के परिग्रहण से 1952 में अपनी मृत्यु तक युनाइटेड किंगडम की क्वीन कनसोर्ट (महाराजा की पत्नी) रही, जिसके बाद  उन्हे रानी माँ महारानी एलिजाबेथ के रूप में जाना जाता था। वे भारत की आखिरी साम्राज्ञी थी।

जीवनी
ब्रिटेन के एक कुलीन परिवार में जन्मी एलिजाबेथ बोवेस-ल्यों, 1904 मे उनके पिता को स्कॉटिश अर्लडम विरासत में मिलने के बाद, लेडी एलिजाबेथ बोवेस-ल्यों के नााम से जानी गयी।1923 में राजा जॉर्ज पंचम और क्वीन मैरी के दूसरे पुत्र, अल्बर्ट, ड्यूक ऑफ यॉर्क  से विवाह के बााद उन्हे शोहरत मिली। उनकी सार्वजनिक अभिव्यक्ति के अनुरूप उन्हे "मुस्कुराती हुई रानी" कहा गया।

1936 में एडवर्ड अष्टम ने एक अमेरिकी तलाकशुदा, वालिस सिम्पसन, से विवाह करने के लिए राजगद्दी का त्याग कर दिया, जिस कारण उनके भाई और एलिजाबेथ के पति अप्रत्याशित रूप से राजा बन गए। इसके साथ एलिजाबेथ महारानी बन गयी। द्वितीय विश्व युद्ध की शुरुआत से पहले, वे उनके पति के साथ फ्रांस और उत्तरी अमेरिका की राजनयिक यात्रा के लिए गयी। युद्ध के दौरान, उनकी अदम्य भावना से  ब्रिटिश जनता को नैतिक समर्थन मिला। ब्रिटिश हितों के लिए उनकी भूमिका के कारण, एडॉल्फ हिटलर ने उन्हे " यूरोप की सबसे खतरनाक सत्री " के रूप में वर्णित किया। युद्ध के बाद, उनके पति का स्वास्थ्य बिगड गया और वे 51 साल की उम्र में विधवा हो गयी।उनकी 25 वर्षीया पुत्री नयी महारानी बनी।

निधन
101 वर्ष की आयु में उनके निधन तक वे सार्वजनिक जीवन मे सक्रिय रही। उनकी छोटी बेटी, राजकुमारी मार्गरेट की मृत्यु के सात सप्ताह बाद ही उनका देहान्त हो गया।

इन्हें भी देखें
ब्रिटिश राजतंत्र
ब्रिटिश राजपरिवार
बॅलमॉरल कासल

 सन्दर्भ 

श्रेणी:विंडसर राजघराना
श्रेणी:1900 में जन्मे लोग
श्रेणी:२००२ में निधन
श्रेणी:ब्रिटेन के शासक
राजमाता विजयाराजे सिंधिया कृषि विश्वविद्यालय ( आरवीएसकेवीवी ) ग्वालियर , मध्य प्रदेश , भारत में स्थित एक कृषि राज्य विश्वविद्यालय है। इसकी स्थापना २००८ में जवाहरलाल नेहरू कृषि विश्वविद्यालय () के बाहर बागवानी विभाग और पशु चिकित्सा विज्ञान और पशुपालन विभाग को द्विभाजित करके स्थापित किया गया था।

 सन्दर्भ 

बाहरी कडियाँ
राजमाता विजयराजे सिंधिया कृषि विश्वविद्यालय वेबसाइट

श्रेणी:मध्य प्रदेश के विश्वविद्यालय
''' मध्य प्रदेश का एक कृषि विश्वविद्यालय है जो ग्वालियर स्थित है। इसकी स्थापना २००८ में हुई थी।

बाहरी कडियाँ
राजमाता विजयाराजे सिंधिया कृषि विश्वविद्यालय का जालघर

श्रेणी:मध्य प्रदेश के विश्वविद्यालय
राजमाता (शाब्दिक अर्थ : राजा की माँ) एक भारतीय शब्द है जिसका प्रयोग भारत के किसी राज परिवार के मुखिया की माँ के लिए किया जाता है।
अंगूठाकार ग्वालियर की विजया राजे सिंधिया

प्रमुख उदाहरण

 राजमाता जीजाबाई : शिवाजी की माता 

 ग्वालियर की राजमाता विजया राजे सिंधिया : माधवराव सिंधिया की माँ       : 1925   1990 :   -,    (     ),  ,   , 1999 . 219 

 जयपुर की राजमाता गायत्री देवी : भवानी सिंह की सौतेली माँ   :  ,    , 2005

 जयपुर की राजमाता पद्मिनी देवी, दिवंगत भवानी सिंह की पत्नी       75  ,  ,  4, 2018

 मारवाड़ (जोधपुर) की राजमाता कृष्णा कुमारी, गज सिंह की माँ          92, , 03, 2018

 पटियाला की राजमाता राजमाता मोहिंदर कौर : अमरिंदर सिंह की मां ,      ,  ,  , ,  25, 2017

 राजमाता अहिल्याबाई होल्कर

सन्दर्भ

 
श्रेणी:हिंदी शब्द
270बंगलोर से गुज़रने वाला भारतीय राष्ट्रीय राजमार्ग ७३
राजमार्ग () किसी ऐसी सड़क या अन्य सार्वजनिक मार्ग को कहते हैं जो थल यातायात के लिए महत्वपूर्ण माना जाए। यह अक्सर अन्य सड़कों की तुलना में अधिक चौड़े या अन्य साधनों वाले होते हैं और महत्वपूर्ण स्थानों को जोड़ते हैं।"'  ".  .   . 2013., ; ,   ,  (31  2008).  4:     ? .    (2 .).   .  21  2014.

 इन्हें भी देखें 
 सड़क

 सन्दर्भ 

श्रेणी:राजमार्ग
श्रेणी:प्रकारानुसार सड़कें
श्रेणी:सड़कें
श्रेणी:सड़क यातायात
श्रेणी:सड़क अधोसंरचना
राजमार्तण्ड  आयुर्वेद का एक ग्रंथ है जिसे योगसारसंग्रह और नानाविधयोगसारसंग्रह भी कहा जाता है। माना जाता है कि यह मध्यपश्चिमी भारत में मालवा क्षेत्र के राजपूत परमार राजवंश के महान शासक भोजराज द्वारा रचित है। यह ग्रन्थ मुख्य रूप से मोनो-हर्बल आयुर्वेदिक औषधियाँ निर्मित करने का वर्णन करने वाला ग्रन्थ है। इसमें 34 अध्याय हैं। पहला अध्याय सिर के रोगों  से संबंधित है और अंतिम अध्याय पशु रोगों से संबंधित है। राजमार्तण्ड ,  गर्भनिरोधक का का उल्लेख करने वाला आरम्भिक आयुर्वेद ग्रंथों में से एक है।

सन्दर्भ

श्रेणी:आयुर्वेद
श्रेणी:संस्कृत ग्रन्थ
अंगूठाकारराजमृगाङ्क के तमिल अनुवाद का मुख पृष्ठ (इंटरनेट आर्काइव) 
राजमृगांक एक संस्कृत ग्रंथ है जो आयुर्वेदिक औषधियों के निर्माण से संबंधित है। परंपरागत रूप से इस ग्रंथ की रचना का श्रेय मध्यपश्चिमी भारत के मालवा क्षेत्र के राजपूत-परमार राजवंश के भोजराज को दिया जाता है। हालाँकि, आधुनिक विद्वानों का मत है कि इसके रचयिता दक्षिण भारत का कोई अनुभवी आयुर्वेदिक वैद्य होगा जो अनाम है।
दाएँअंगूठाकार300300पिक्सेलआयुर्वेदिक चिकित्सा राजमृगाङ्क का सूत्रीकरण जैसा कि आयुर्वेदिक ग्रंथ राजमर्गका (इंटरनेट आर्काइव) में दिया गया है।

सन्दर्भ

श्रेणी:आयुर्वेद
राजमोहन गांधी (1960)
नयी दिल्ली भारत में १९३५ में जन्मे श्री राजमोहन गांधी महात्मा गांधी के पौत्र एवं भारत के एक प्रमुख शिक्षाविद, राजनैतिक कार्यकर्ता, एवं जीवनी लेखक हैं। श्री गांधी की शिक्षा का आरंभ मॉडर्न स्कूल में हुआ था। श्री गांधी इस समय दिल्ली स्थित सेंटर फॉर पॉलिसी स्टडीज में रिसर्च प्रोफेसर हैं। श्री गांधी इस समय अमरीका के इलिनॉय विश्वविद्यालय अर्बाना-शैंपेन में विजिटिंग प्रोफेसर भी हैं। इनके द्वारा रचित एक जीवनी राजा जी : ए लाइफ़  के लिये उन्हें सन् 2001 में साहित्य अकादमी पुरस्कार से सम्मानित किया गया।

 सन्दर्भ 

 बाहरी कड़ियाँ 
 श्री गांधी का एक साक्षात्कार
 राजमोहन गांधी द्वारा चक्रवर्ती राजगोपालाचारी पर लिखा एक आलेख

श्रेणी:लेखक
श्रेणी:साहित्य अकादमी द्वारा पुरस्कृत अंग्रेज़ी भाषा के साहित्यकार
राजमोहन झा  मैथिली भाषा के विख्यात साहित्यकार हैं। इनके द्वारा रचित एक कहानीसंग्रह आइ काल्हि परसू  के लिये उन्हें सन् 1996 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत मैथिली भाषा के साहित्यकार
राजमोहन्स वाइफ बंकिम चंद्र चटर्जी की प्रथम रचना है जो 1864 में प्रकाशित हुई और आमतौर पर इसे पहला भारतीय अंग्रेजी उपन्यास माना जाता है। हालाँकि यह अंग्रेजी में थी जिसमें मातंगिनी नामक महिला द्वारा पुरानी रूढ़िवादी प्रथाओं के खिलाफ़ आवाज़ उठाई, यह राजमोहन नामक व्यक्ति की पत्नी थी जैसा की पुस्तक के शीर्षक से प्रदर्शित होता है। इस महिला के ज़रिये बंकिम चंद्र ने अपने विचारों को व्यक्त किया तथा भारतीय समाज की बुराइयों के कटु आलोचना की। यह पुस्तक के रूप में प्रकाशित होने से पूर्व एक पत्रिका में श्रृंखलाबद्ध छपी थी। पहली बार पुस्तकाकार प्रकाशन 1935 में हुआ।

सन्दर्भ

श्रेणी:अंग्रेजी उपन्यास
ज्योतिष के सन्दर्भ में राजयोग का अर्थ 'शुभ योग' से है।

इन्हें भी देखें
राजयोग

बाहरी कड़ियाँ
आइये जाने क्या है राजयोग..?
जैमिनी ज्योतिष एवं राजयोग (    )

श्रेणी:योग (ज्योतिष)
श्रेणी:ज्योतिष
राजराजेश्वर दत्त शास्त्री द्रविड़  को साहित्य एवं शिक्षा के क्षेत्र में सन १९६० में पद्म भूषण से सम्मानित किया गया था। ये उत्तर प्रदेश राज्य से थे।

श्रेणी:१९६० पद्म भूषण
राजर्षि उदय प्रताप सिंह (३ सितम्बर १८५० - १९१३) भिनगा के राजा थे। वे महान परोपकारी व्यक्ति थे। वाराणसी स्थित उदय प्रताप कॉलेज उनके द्वारा स्थापित हुआ था। 

उदय प्रताप कालेज की स्थापना के अलावा भिनगा राज अनाथालय, कमच्छा महेन्द्रवी छात्रावास (काशी हिन्दू विश्वविद्यालय), दण्डीस्वामी मठ वाराणसी का निर्माण भी राजर्षि जी ने ही करवाया था। आचार्य महावीरप्रसाद द्विवेदी ने अपनी पुस्तक में लिखा है कि बनारस मे एक ऐसा भिनगाराज अनाथालय है जो विना जाति-धर्म पूछे सबको शरण देता है और सबकी सेवा करता है। काश हर राजघराना योग्य व्यक्ति ऐसा कार्य कर पाता?

राजर्षि ने रामकृष्ण मिशन की स्थापना में भी मदद की। बताया जाता है कि स्वामी विवेकानन्द से उनकी बनारस में ही मुलाकात हुई थी।

परिवार एवं शिक्षा
उदय प्रताप सिंह की शिक्षा लखनऊ के कोर्ट ऑफ वार्ड्स इन्स्टिट्यूट में हुई। अपने पिता राजा कृष्णदत सिंह की मृत्यु के बाद सन १८६२ में उदय प्रताप सिंह भिनगा के राजा बने।

कार्य
१९०९ में उन्होने बनारस में  "हेवेट क्षत्रिय हाई स्कूल" की स्थापना की जो सम्प्रति उदय प्रताप कॉलेज के नाम से प्रसिद्ध है। वाराणसी में उन्होने उदय प्रताप पब्लिक स्कूल भी बनवाया। वाराणसी के कमच्छा में उन्होने भिनगा राज्य अनाथालय भी बनवाया। इसके अलावा उन्होने एक लाख तेइस हजार रूपए दान देकर एक स्थायी फण्ड का निर्माण किया जिससे इसके खर्चों की पूर्ति होती रहे। अनेकों सामाजिक संस्थाओं को उन्होने लाखों रूपए का दान दिया जिनमें किंग जॉर्ज मेडिकल कॉलेज, लखनऊ, मूलगन्ध कुटी बिहार सारनाथ, कल्विन तालुकेदार कॉलेज लखनऊ, हिन्दी प्रचारिणी सभा, आदि प्रमुख हैं। उन्होने कई स्थायी फण्डों का भी निर्माण किया जिनके ब्याज से छात्रों को छात्रवृत्ति दी जाती थी।

वे अखिल भारतीय क्षत्रिय महासभा के संस्थापकों में से एक थे। इसकी स्थापना के लिए उन्होने ३५००० रूपए प्रदान किया। वे शिक्षा आयोग ( ) के सलाहकार भी थे। १८६६ में वे संघ लोक सेवा आयोग के सदस्य बनाए गए थे। शिक्षा में उनके उल्लेखनीय योगदान के चलते उन्हें कलकता विश्वविद्यालय और इलाहाबाद विश्वविद्यालय का फेलो बनाया गया था। 

लेखन
वे लेखक भी थे। 
        (1883)
      (1888)
         (1892)
          (1882)
         (1892)
    (1893)
    (1907)

सन्दर्भ

इन्हें भी देखें
उदय प्रताप कॉलेज, वाराणसी
अखिल भारतीय क्षत्रिय महासभा
भिनगा

श्रेणी:भारतीय परोपकारी
भारतीय संस्कृति में राजर्षि ( राजा  ऋषि) ऐसे राजा को कहते हैं जो ऋषि (विद्वान) भी हो। दूसरे शब्दों में, वह ऋषि जो राजवंश या क्षत्रिय कुल का हो। जैसे, राजर्षि विश्वामित्र।

ऋषि सात प्रकार के माने गए हैं-
 (क) महर्षि, जैसे, व्यास
 (ख) परमर्षि जैसे, भेल
 (ग) देवर्षि, जैसे, नारद
 (घ) ब्रह्मर्षि, जैसे, वसिष्ठ
 (च) श्रुतर्षि, जैसे सुश्रुत
 (छ) राजर्षि, जैसे ऋतुपर्ण और 
 (ज) कांडर्षि, जैसे जैमिनि

एक पद ऐसे सात ऋषियों का माना गया है जो कल्पांत प्रलयों में वेदों को रक्षित रखते हैं। भिन्न भिन्न मनवतरों में सप्तर्षि के अंतर्गत भिन्न भिन्न ऋषि माने गये हैं। जैसे, इस वैवस्वत मन्वंतर के सप्तर्षि ये हैंकश्यप, अत्रि, वशिष्ठ, विश्वामित्र, गौतम, जमदग्नि और भरद्वाज। स्वायंभुव मन्वंतर के मरीचि, अत्रि, अंगिरा, पुलस्त्य, पुलह, क्रतु और वशिष्ठ।

श्रेणी:हिन्दू संस्कृति
राजर्षितुल्यकुल एक राजवंश था जिसने भारत के दक्षिण कोशल क्षेत्र पर शासन्न किया। इस राजवंश को सुर राजवंश भी कहा जाता है। इस वंश के पतन के पश्चात इस क्षेत्र में पर्वतद्वारक राजवंश का उदय हुआ।

श्रेणी:भारत के राजवंश

राजा
राजर्षितुल्यकुल के ज्ञात राजाओं के नाम निम्नलिखित हैं- 
 महाराज सुर
 महाराज दयित प्रथम (उपाख्य, दयितवर्मन प्रथम)
 महाराज भीमसेन प्रथम
 महाराज दयितवर्मन द्वितीय
 महराज भीमसेन द्वितीय (501 ई या 601?)

सन्दर्भ

ग्रन्थसूची

श्रेणी:भारत का इतिहास
राजलक्ष्मी इंजीनियरिंग कॉलेज (आरईसी) चेन्नई, तमिलनाडु, भारत में एक इंजीनियरिंग महाविद्यालय है। यह महाविद्यालय राजलक्ष्मी एजुकेशनल ट्रस्ट द्वारा 1997 में स्थापित किया गया था और अखिल भारतीय तकनीकी शिक्षा परिषद (एआईसीटीई), नई दिल्ली द्वारा अनुमोदित है। यह अन्ना विश्वविद्यालय से संबद्ध है तथा हुंडई मोटर्स के निकट स्थित है।

 विभाग, केन्द्र तथा विद्यालय 

 वैमानिक अभियांत्रिकी
 वास्तुकला स्कूल
 ऑटोमोबाइल इंजीनियरिंग (  )
 बायोमेडिकल इंजीनियरिंग
 बायोटैक्नोलॉजी इंजीनियरिंग
 सिविल इंजीनियरी
 कम्प्यूटर विज्ञान और इंजीनियरिंग
 इलेक्ट्रॉनिक्स और संचार इंजीनियरिंग
 इलेक्ट्रिकल और इलेक्ट्रॉनिक्स इंजीनियरिंग
 सूचना प्रौद्योगिकी
 यांत्रिक इंजीनियरी
 कंप्यूटर अनुप्रयोग निष्णात
 प्रबन्ध अध्ययन (मैनेजमेंट स्टडीज)

 बाहरी कड़ियाँ 
 राजलक्ष्मी इंजीनियरिंग कॉलेज का जालपृष्ट

श्रेणी:भारत के इंजीनियरी महाविद्यालय
राजलदेसर () भारत के राजस्थान राज्य के चूरू ज़िले में स्थित एक नगर है।"  ,   ,"  ,  ,  ,  , 2017,  9781787012332"   ,"  ,   () , 2019,  9781785731990 राजलदेसर का इतिहास एवं संक्षिप्त परिचय-

यद्यपि लगभग छः सौ वर्ष पूर्व बसे राजलदेसर कस्बे के इतिहास का कोई अधिकृत अभिलेख नहीं है फिर भी कस्बे के मुख्य बाजार में स्थित श्री आदिनाथ जैन मन्दिर पर अंकित सम्वत् 1584 तथा गौशाला के पास स्थित छोटे से देवालय में रखी पत्थर की सती माता की प्रतिमा पर अंकित सम्वत् 1581 इस बात का प्रमाण है कि राजलदेसर करीब 600 वर्ष पूर्व बसा कस्बा है।

राजलदेसर बीकानेर राज्य के संस्थापक राव बीका के एक पुत्र राजसी का ठिकाना था। राजलदेसर के उत्तर पश्चिम में वर्तमान में राष्ट्रीय राजमार्ग ग्यारह पर श्री राजलदेसर गौशाला के निकट राजसी की देवली सम्वत् (11 जून 1524) की मौजूद है। आज भी सतीजी के मन्दिर की पूजा होती हैं लोगों में उस देवली के प्रति श्रद्धा है। सम्वत् 1560 में मूंथा बैद, सिया पुरोहित, टोकसिया नाई, घूंघरवाल मेघवाल और सांवलेश सेवग राजलदेसर आए थे।

यहां की नगरपालिका की स्थापना आजादी से पहले सन् 1922 में की गई पर कस्बे का विकास आजादी के बाद ही हुआ। वर्ष 1929 में स्थापित यूनियन क्लब ने चिकित्सा सुविधा के लिए मातृ शिशु कल्याण भवन, महिला शिक्षा के लिए बालिका उच्च माध्यमिक विद्यालय भवन व सभी सुविधाओं से युक्त यूनियन क्लब अतिथि भवन का निर्माण करवाया है।

वर्ष 1564 में स्थापित युवक संघ के द्वारा संचालित युवा भारती स्टेडियम चूरू जिले का सभी सुविधाओं से युक्त पहला स्टेडियम है। शिक्षा के क्षेत्र में युवक संघ अभिनव बाल भारती व शिक्षक प्रशिक्षण विद्यालय व भारती विद्यापीठ महाविद्यालय का संचालन कर रहा है।

कस्बे के विकास में तोदी ट्रस्ट, टांटिया चेरेटेबल ट्रस्ट, फ्रेण्ड्स सोसायटी, शांति समिति, हनुमान सेवा समिति व जैन श्वेताम्बर तेरापंथी सभा ने भी महती भूमिका निभाई है। तोदी परिवार फूसराज तोदी टेक्निकल ट्रेनिंग इन्स्टीट्यूट का संचालन कर रहा है।

कस्बे के विकास में 1990 के बाद द्रुतगति पकड़ी है वहीं कस्बे को आस पास के सभी गांवो को सड़क द्वारा जोड़ने से भी आवागमन की सुविधा बढ़ी है।

कस्बा राष्ट्रीय राजमार्ग 11 से जुड़ा होने से आवागमन की सुविधाओं में काफी बढ़ोतरी हुई है। रेलवे का आमान परिवर्तन का कार्य पूर्ण होने के पश्चात कस्बा राजलदेसर विभिन्न महानगरों से सीधे जुड़ने से विकास की ओर उम्मीद जगी है।

कस्बे में सभी त्यौहार सौहार्द्रपूर्ण ढंग से मनाये जाते है। साम्प्रदायिक व मजहबी एकता का प्रतीक यहां का विख्यात लोक नृत्य गींदड़ अपने आप में बेजोड है। 

 इन्हें भी देखें 
 चूरू ज़िला

 सन्दर्भ 

श्रेणी:राजस्थान के शहर
श्रेणी:चूरू ज़िला
श्रेणी:चूरू ज़िले के नगर
राजवंशी नेपाल के झापा जिल्ला की आदिवासी जनजाति है। यह जनजाति भारत के पश्चिम बंगाल में भी विनिर्दिष्ट है।

सन्दर्भ

श्रेणी:भारत की जनजातियाँ
श्रेणी:भारत की मानव जातियाँ
श्रेणी: नेपाल की जनजातियाँ
श्रेणी: राजवंश की जनजातियाॅ
राजवंशी, राजबंशी या राजबोंग्शी निम्नलिखित में से कोई एक हो सकता है:

 राजवंशी, या राजबंशी, प्राचीन काल मेंं कालान्तर युग में ये लोग राजभर क्षत्रिय नाम से प्रचलित हुये 
 राजबोंग्शी लोग, दक्षिण एशिया का एक समुदाय
 राजबोंग्शी भाषा, हिन्द-आर्य भाषा
यह भौगोलिक क्षेत्र के अनुसार संगठित राजशाही राजवंशों और राजवंशीय शासनों की सूची है। मौजूदा राजवंशों को बोल्ड और हाइलाइट किए गए अक्षरों में दर्शाया गया है।
एशिया के राजवंशों की सूची
भारतीय उपमहाद्वीप (दक्षिण एशिया)
ध्यान दें कि 9वीं शताब्दी ई. से पहले की कई तिथियाँ विवादित हैं।

 सौर वंश  पौराणिक

  चंद्र वंश  पौराणिक

  बृहद्रथ वंश (लगभग 1760831 ई.पू.)  पौराणिक

 दानव वंश - पौराणिक

 कुरु राजवंश (लगभग 1200-525 ईसा पूर्व)

 गोनंदित्य वंश (लगभग 1182-212 ईसा पूर्व)

 पुनर्स्थापित गोनन्दित्य राजवंश (25-598 ई.)

 पंचाल (लगभग 900-400 ईसा पूर्व)

 इक्ष्वाकु राजवंश (लगभग 7वीं शताब्दी-5वीं शताब्दी ईसा पूर्व) - कोसल साम्राज्य

 बाघोचिया राजवंश (लगभग 6वीं शताब्दी ई.पू.-1947 ई.)

 चेदि साम्राज्य (लगभग 600-300 ई.पू.)

 हर्यंका राजवंश (लगभग 544-413 ई.पू.) - मगध साम्राज्य

 प्रद्योत वंश (लगभग 541-403 ईसा पूर्व)

 रोड़ राजवंश (450 ईसा पूर्व-489 ई.)

 शैशुनाग वंश (लगभग 413-345 ईसा पूर्व) - मगध साम्राज्य

 नंदा साम्राज्य (लगभग 345-322 ई.पू.)

 मौर्य साम्राज्य (लगभग 321-185 ई.पू.)

 चोल राजवंश (लगभग चौथी शताब्दी ई.पू.-1279 ई.)

 बाद का चोल राजवंश (1070-1279 ई.)

 चेर राजवंश (लगभग 300 ई.पू.-1124 ई.)

 पांडियन राजवंश (लगभग 300 ई.पू.-1650 ई.)

 सातवाहन राजवंश (लगभग 230 ई.पू.-220 ई.)

 शुंग साम्राज्य (लगभग 185-75 ई.पू.)

 मित्र राजवंश (लगभग 150-50 ई.पू.)

 देव राजवंश (दूसरी शताब्दी-पहली शताब्दी ई.पू.)

 महामेघवाहन राजवंश (दूसरी शताब्दी ई.पू.-चौथी शताब्दी ई.)

 कण्व राजवंश (लगभग 73-28 ई.पू.)

 उत्तरी क्षत्रप (60 ई.पू.-दूसरी शताब्दी ई.)

 दत्त राजवंश (पहली शताब्दी ई.पू.-पहली शताब्दी ई.)

 कुषाण साम्राज्य (30-375 ई.)

 निंगथौजा राजवंश (33-1971 ई.)

 पश्चिमी क्षत्रप (35-405 ई.)
राजवरं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है। 
300आन्ध्रप्रदेश के जिले

बाहरी कड़ियाँ

 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश के गाँव
श्रेणी:कृष्णा जिला
राजवर्धन हैंगरगेकर (जन्म 10 नवंबर 2002) एक भारतीय क्रिकेटर हैं। उन्होंने अपने ट्वेंटी 20 की शुरुआत 16 जनवरी 2021 को महाराष्ट्र के लिए, 202021 सैयद मुश्ताक अली ट्रॉफी में की। दिसंबर 2021 में, उन्हें वेस्टइंडीज में 2022 आईसीसी अंडर -19 क्रिकेट विश्व कप के लिए भारत की टीम में नामित किया गया था।  फरवरी 2022 में, उन्हें चेन्नई सुपर किंग्स द्वारा नीलामी में 2022 इंडियन प्रीमियर लीग शृंखला के लिए खरीदा गया था।इंडिया  और पाकिस्तान  के बीच हुए   2023 के एकदिवसीय  मैच में राजवर्धन  हैंगरगेकर ने अकेले ही पाकिस्तान को को चारो खाने चित कर दिया। राजवर्धन  हैंगरगेकर  ने पाकिस्तान   के खिलाफ 8 ओवर में 42  देकर पाकिस्तान के  5 विकेट अपने नाम हासिल किए।

सन्दर्भ

बाहरी कड़ियाँ
 

श्रेणी:2002 में जन्मे लोग
श्रेणी:भारतीय क्रिकेट खिलाड़ी
श्रेणी:जीवित लोग
राजविंदर कौर (पंजाब विधायक) भारत के पंजाब राज्य की निहाल सिंह वाला सीट से शिअद के विधायक हैं। 2012 के चुनावों में वे अपने निकटतम प्रतिद्वंद्वी को 591 वोटों के अंतर से हराकर निर्वाचित हुए। 

सन्दर्भ

श्रेणी:पंजाब (भारत) के विधायक
श्रेणी:जीवित लोग
राजविंदर कौर भारत की एक खिलाड़ी हैं। इन्होंने ग्लासगो में हुए 2014 राष्ट्रमण्डल खेलों में 78 किलो वर्ग की जूडो स्पर्धा में कांस्य पदक प्राप्त किया।

 सन्दर्भ 

श्रेणी:2014 राष्ट्रमण्डल खेलों में भारत के कांस्य पदक विजेता खिलाड़ी
राजविराज नेपाल के सप्तरी जिला का मुख्यालय है। यह नेपाल में तराई क्षेत्र का सबसे पहला और नेपाल अधिराज्य का चौथा मुख्यालय है। यह नेपाल का पहला नगर है जिसे टाउन प्लानिंग करके बसाया गया है। वि॰सं॰ १९९४ मे सप्तकोशी नदी ने पुराना मुख्यालय हनुमाननगर को बाढ से प्रभावित करने के बाद मुख्यालय के लिया दूसरा जगह का खोज शुरु करवाया गया था। तत्कालीन बडाहाकिम प्रकाशशमशेर जबरा ने उपयुक्त जगह खोजकर शहर बसाने की जिम्मेवारी ख्यातिप्राप्त इन्जिनीयर डिल्लीजंग को दिया था। उस समय सुन्दर शहर के रूप में प्रसिद्ध भारत के जयपुर नगर के मानचित्र के आधार पर टाउन प्लानिंग करकर विं.सं.१९९८ मे राजविराज शहर बसाया गया था। 

 सन्दर्भ सूची 

श्रेणी:सगरमाथा प्रान्त
श्रेणी:नेपाल के शहर
राजवीर सिंह दिलेर (1 मई 1958 - 24 अप्रैल 2024) एक भारतीय राजनीतिज्ञ और लोकसभा सदस्य थे ,  जो उत्तर प्रदेश के हाथरस निर्वाचन क्षेत्र से भारतीय जनता पार्टी का प्रतिनिधित्व करते थे ।  उनके पिता किशन लाल दिलेर हाथरस से पूर्व सांसद थे ।  वह 2017 में इगलास से उत्तर प्रदेश विधान सभा के लिए चुने गए , लेकिन उन्होंने इस्तीफा दे दिया।  दिलेर का 65 वर्ष की आयु में 24 अप्रैल 2024 को दिल का दौरा पड़ने से निधन हो गया

सन्दर्भ

श्रेणी:जीवित लोग
श्रेणी:१७वीं लोक सभा के सदस्य